РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Број: 06-2/32-17

28. фебруар 2017. године

Б е о г р а д

ЗАПИСНИК

ЧЕТВРТЕ СЕДНИЦЕ OДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 28. ФЕБРУАРА 2017. ГОДИНЕ

 Седница је почела у 11,05 часова.

 Седницом је председавaо др Бранислав Блажић, председник Одбора.

 Седници су присуствовали чланови Одбора: Соња Влаховић, Владимир Петковић, Ивана Стојиљковић, Ивана Николић, Борка Грубор, Радослав Цокић, Иван Карић, Снежана Богосављевић Бошковић, Јасмина Каранац, Борисав Ковачевић, Горан Чабради и Ненад Милић, као и Предраг Јеленковић (заменик члана Одбора Јасмине Каранац) и народни посланик Татјана Мацура.

 Седници нису присуствовали чланови Одобра: Мирослава Станковић Ђуричић и Милош Бошковић.

 Седници су присуствовали представници Министарства пољопривреде и заштите животне средине: Саша Стаматовић, директор Управе за шуме и Данијела Божанић, шеф Одсека за климатске промене, као и и представници Зелене столице: Владимир Јанковић, УНЕКООП, Параћин, Гордана Брун, Удружење "Школа за опстанак", Маја Мандић и Оливера Кикановић, Унија Еколога Подриње.

На предлог председника Одбора, усвојен је (11 гласова за, два члана Одбора нису гласала) следећи:

Д н е в н и р е д

1. Разматрање Предлога закона о потврђивању Конвенције о Европском шумарском институту, који је поднела Влада;
2. Разматрање Предлога закона о потврђивању Доха Амандмана на Кјото протокол уз Оквирну конвенцију Уједињених нација о промени климе, који је поднела Влада;
3. Информација о састанку председника Одбора са представницима Одбора Скупштине АП Војводина за урбанизам, просторно планирање и заштиту животне средине;
4. Разно.

 Пре преласка на рад по утврђеном дневном реду, усвојен је (са 12 гласова за, два члана Одбора нису гласала) Записник Треће седнце Одбора за заштиту животне средине, одржане 23. јануара 2017. године.

Прва тачка дневног реда **- Разматрање Предлога закона о потврђивању Конвенције о Европском шумарском институту, који је поднела Влада**

Саша Стаматовић, директор Управе за шуме у Министарству пољопривреде и заштите животне средине информисао је укратко Одбор о Конвенцији о Европском шумарском институту и потреби потврђивања те конвенције.

О овој тачки дневног реда није било дискусије.

На предлог председника Одбора, Одбор је одлучио (са 13 гласова за, један члан Одбора није гласао) да предложи Народној скупштини да прихвати Предлог закона о потврђивању Конвенције о Европском шумарском институту.

За известиоца Одбора на седници Народне скупштине одређен је др Бранислав Блажић, председник Одбора.

Друга тачка дневног реда **- Разматрање Предлога закона о потврђивању Доха Амандмана на Кјото протокол уз Оквирну конвенцију Уједињених нација о промени климе, који је поднела Влада**

Данијела Божанић, шеф Одсека за климатске промене у Министарству пољопривреде и заштите животне средине информисала је укратко Одбор о потреби потврђивања Доха Амандмана на Кјото протокол уз Оквирну конвенцију Уједињених нација о промени климе.

О овој тачки дневног реда није било дискусије.

На предлог председника Одбора, Одбор је одлучио (са 13 гласова за, један члан Одбора није гласао) да предложи Народној скупштини да прихвати Предлога закона о потврђивању Доха Амандмана на Кјото протокол уз Оквирну конвенцију Уједињених нација о промени климе.

За известиоца Одбора на седници Народне скупштине одређен је др Бранислав Блажић, председник Одбора.

Трећа тачка дневног реда - **Информација о састанку председника Одбора са представницима Одбора Скупштине АП Војводина за урбанизам, просторно планирање и заштиту животне средине**

Председник Одбора др Бранислав Блажић обавестио је чланове Одбора о томе да је, на иницијативу Браниславе Јефтић, председника Одбора за урбанизам, просторно планирање и заштиту животне средине у Скупштини АП Војводина, 13. фебруара 2017. године, одржао састанак са представницима тог одбора. Састанку је, поред госпође Јефтић, присуствовао и Љубодраг Мишчевић, заменик председника Одбора, као и представници службе Скупштине АП Војводина.

На састанку је договорена начелна сарадња два одбора по питањима из области заштите животне средине. Одбор за урбанизам, просторно планирање и заштиту животне средине у Скупштини АП Војводина позвао је Одбор за заштиту животне средине да одржи седницу заједно са Одбором за урбанизам, просторно планирање и заштиту животне средине у Скупштини АП Војводина.

Чланови Одбора су се сагласили са предлогом за одржавање седнице Одбора заједно са Одбором за урбанизам, просторно планирање и заштиту животне средине у Скупштини АП Војводина и подржали успостављање сарадње два одбора.

Четврта тачка дневног реда – **Разно**

Поводом ове тачке дневног реда није било предлога ни дискусије.

Седница је завршена у 11,20 часова.

 СЕКРЕТАР ПРЕДСЕДНИК

 Милица Башић др Бранислав Блажић